% category: unknown
\chapter{Esterframstilling}
\label{Ester}
\index{Ester}
\index{Lage ulike estere|textbf}



\section*{Innledning}
Dette er et forsøk hvor produktene skal minne om gode lukter. Når
en lager estere fra alkoholer og karboksylsyrer finnes det utrolig
mange kombinasjonsmuligheter, og mange lukter på langt nær særlig
godt. Men allikevel ener forfatterne å ha funnet noen
kombinasjoner som minner sterkt om lukter på f.eks. frukt,
blomster og visse brennevinsarter.


\section*{Framgangsmåte}
Estere kan meget enkelt lages ved å blande f.eks. 5 ml alkohol med
5 ml karboksylsyre, for så forsiktig å tilsette 5 ml konsentrert
svovelsyre H$_{2}$SO$_{4}$ \index{H$_{2}$SO$_{4}$}. Dette gjøres
best i et reagensrør. Reagensrøret holdes så forsiktig på skrå
over en gassflamme, ristes lett og føres inn og ut av flammen til
blandingen i reagensrøret er i ferd med å koke. Den sikreste
oppvarmingsmetoden er vannbad med kokende vann. Når den varme
nydannede esterblandingen har stått ett minutt eller to, tilsettes
ca. 10 ml vann, slik at væskeblandingen skiller seg. Esteren vil
da havne på toppen som den letteste fasen og er uløslig i vann.
Resten av løsningen er ureagert alkohol, karboksylsyre og
svovelsyre. Esterfasen suges opp med dråpeteller og overføres til
ett nytt reagensrør. Til dette reagensrøret tilsettes en natrium
eller kaliumkarbonat-løsning, som esteren rystes med. Dette for å
nøytralisere og fjerne lukten av eventuelle spor av illeluktende
karboksylsyre. F.eks. vil smørsyre med sin vonde lukt overdøve
eventuelle godtluktende estere.

Her er noen av esterene som forfatterene framstilte, og som gikk
gjennom "kontrollen" for å kunne bli betraktet som god lukt.

\begin{itemize}[noitemsep]
    \item \index{Isopropanol}Isopropanol og \index{Isosmørsyre}isosmørsyre gir en ester med lukt av
    myggolje.
    \item Isopropanol og \index{Fenyleddiksyre}fenyleddiksyre gir chrysantemum (blomst).
    \item Etanol og \index{Valeriansyre}valeriansyre gir lukt av jordbær.
    \item 2 metylpentan2ol og eddiksyre gir lukt av solbær.
    \item \index{Etanol}Etanol og propionsyre \index{Propionsyre}gir lukt av rom.
    \item Amylalkohol og valeriansyre gir lukt av epler.
    \item n-butanol og smørsyre gir lukt av tropisk frukt.
    \item \index{Amylalkohol}Amylalkohol og valeriansyre gir lukt av pære.
    \item Etanol og smørsyre gir lukt av bringebær.
    \item \index{Cycloheksanol}Cycloheksanol og \index{Eddiksyre}eddiksyre gir lukt av brennesle.
\end{itemize}


\section*{Teori}
Foresteringsreaksjonen er egentlig reversibel, ved å tilsette
svovelsyre, forskyves likevekten sterkt til estersiden.
Svovelsyren virker som vanntiltrekkende middel, og reaksjonen må
foregå i nærvær av H$^{+}$ -ioner.

\begin{center}
RCOOH   +   R$_{1}$OH  $\rightleftharpoons$ RCOOR$_{1}$  +
H$_{2}$O   \\   H$^{+}$ \end{center}

\begin{itemize}[noitemsep]
    \item R er hydrogen eller alkylgruppe.
    \item R$_{1}$ er alkylgruppe
    \item H$^{+}$ er svovelsyre H$_{2}$SO$_{4}$
\end{itemize}


\section*{Forsiktig}
Alkoholene er brannfarlige, og væskedamp medfører eksplosjonsfare.
Alkoholene er også giftige, damp kan gi hodepine over lengre
eksponering.


\section*{Utstyr og kjemikalier}

\begin{itemize}[noitemsep]
  \item Eddiksyre konsentrert Ap.
  \item Valeriansyre
  \item Isosmørsyre
  \item Smørsyre
  \item Propionsyre
  \item Fenyleddiksyre
  \item Isopropanol
  \item Etanol (helst ren rektifisert)
  \item 2 metylpentan2-ol
  \item Amylalkohol Ap.
  \item Cycloheksanol
  \item n-butanol Ap.
  \item Svovelsyre konsentrert Ap.
\end{itemize}

\nocite{jynge}

\printbibliography
